stanford-oval/wikipedia huggingface dataset:
חטיבת החילוץ וההדרכה
הגדודים ויחידות החטיבה > גדוד קדם (489)

גדוד קדם הוא הגדוד הסדיר השני שהוקם. הגדוד הוקם ב-4 באוגוסט 2009. בגדוד שלוש פלוגות שראשי התיבות שלהן מהוות את שם הגדוד: פלוגת קרן, פלוגת דוד ופלוגת מגן.
הגדוד לקח חלק בין היתר באירוע החילוץ בפיצוץ הגז בנתניה, אירוע קריסת מבנה בעכו ובקריסת חניון הברזל בתל אביב. במהלך מבצע צוק איתן היה הגדוד בכוננות חילוץ בגזרות בדרום הארץ לרבות בעיר באר שבע, וביצע משימות חילוץ וסיוע אזרחי. ב-29 בפברואר 2016 חילצו לוחמי הגדוד (יחד עם לוחמי מג"ב) את שני החיילים שנכנסו בשוגג למחנה הפליטים קלנדיה שמדרום לרמאללה. הגדוד זכה למספר פרסים והצטיינויות: גדוד מצטיין אוגדת איו"ש לשנת 2014. גדוד מצטיין רמטכ"ל לשנת 2015. גדוד מצטיין אוגדת איו"ש לשנת 2017.
הגדודים ויחידות החטיבה > גדוד קדם (489) > מפקדי הגדוד

| שם | תקופת כהונה | הערות |
| --- | --- | --- |
| גולן ואך | 2009–2011 | לימים מפקד יחידת החילוץ וההצלה הארצית |
| גלעד פרחי | 2011–2013 | לשעבר מפקד גדוד הפיקוד |
| איתי לוי | 2013–2015 | לשעבר מפקד מחוז ירושלים והמרכז בפיקוד העורף, לימים קצין אגם פיקוד |
| אלעד אדרי | 2015–2017 | לימים מפקד החטיבה |
| שרון איטח | 2017–2019 | לימים רע"ן עורף באוגדת עזה ומפקד מחוז חיפה בפיקוד העורף |
| אשר בנישתי | 2019–2021 | לימים מפקד מחוז דרום בפיקוד העורף |
| יגאל רסקין | 2021–2023 |  |
| ביאני ח'יר | יולי 2023– | מפקד הגדוד הנוכחי |
הגדודים ויחידות החטיבה > גדוד תבור (894)

גדוד תבור הוא הגדוד השלישי שהוקם. הגדוד הוקם ב-1 בנובמבר 2012. בגדוד היו שלוש פלוגות מבצעיות שראשי התיבות שלהן היוו את שם הגדוד: פלוגת תבל, פלוגת ברק פלוגת ראם, ופלוגת הסיוע המנהלתית. באוגוסט 2020 נוספה לגדוד פלוגה רביעית בשם ונוס. הגדוד מבצע תעסוקות מבצעיות באיו"ש, חילוץ לכודים וסיוע לכוחות החי"ר בעת קריסת מבנה במרחב מאוים. בנוסף הגדוד השתתף באירוע האסון בהר מירון ובפעולות חילוץ והצלה בחו"ל, האחרון שבהם, הוא אירוע קריסת הסכר בברזיל ב-2019 בו השתלבו מפקדי הגדוד כחלק מהמשלחת הצה"לית. מאז הקמתו הגדוד זכה בהצטיינויות בפיתוח אנשיו, הצטיינות בפעילות ובאירועים מבצעיים רבים. הגדוד חורט על דגלו חתירה לניצחון, מצוינות, שליחות וכבוד האדם ב-2023 השתתף הגדוד במבצע בית וגן במסגרת מלמת חרבות ברזל הגדוד השתתף במבצע בן עמי בלבנון
הגדוד זכה בפרס הרמטכ"ל ליחידות מצטיינות לשנת 2019.
סיסמת הגדוד - המשימה הראשונה, האנשים תמיד.
הגדודים ויחידות החטיבה > גדוד תבור (894) > מפקדי הגדוד

| שם | תקופת כהונה | הערות |
| --- | --- | --- |
| דרור שאול | 2012–2014 | לימים קמב"ץ וסגן מפקד מחוז חיפה בפיקוד העורף |
| חי רקח | 2014–2016 | לשעבר מפקד בא"ח העורף, לימים מפקד מחוז דן בפיקוד העורף |
| דוד דדון | 2016–2018 | לימים סגן מפקד חטיבת גולני |
| דניאל נהרי | 2018–2020 | לשעבר סגן מפקד החטיבה ומפקד הבא"ח, לימים מפקד מחוז חיפה |
| שחר בן סמיאן | 2020–2022 | לשעבר סגן מפקד מחוז חיפה, לימים נספח פקע"ר בארצות הברית |
| שיראל כהן | 2022–2024 | לימים סגן מפקד החטיבה |
| אוהד שוהם | יולי 2024– | מפקד הגדוד הנוכחי |
הגדודים ויחידות החטיבה > גדוד רם (668)

גדוד רם הוא גדוד החילוץ וההצלה הרביעי שהוקם. הגדוד הוקם בשנת 2012 לאחר שעבר הסבה מגדוד 66, גדוד נ"מ שהתמחה בהפעלת טילי FIM-92 סטינגר, במקור היה גדוד 66 בחטיבה 55, הגדוד שנלחם בקרב על גבעת התחמושת.
בשונה משאר הגדודים בחטיבה בהם ראשי התיבות של הפלוגות היוו את שם הגדוד, בגדוד רם בתחילה שמות הפלוגות היו כמו בגדודי החי"ר. הפלוגות נקראו פלוגה ג': "גור ישאג" ופלוגה ב': "בז טורף". בשנת 2015 הוקמה פלוגה א' בשם "אורב". בסוף שנת 2015, שמות הפלוגות שונו לרמון, ארבל ומצדה. במהלך מבצע צוק איתן הגדוד תפס קו בגזרת יהודה ושומרון. לאחר מכן שהה בתעסוקת בט"ש כשנה בגבול מצרים ונבחר כמצטיין חטיבת אילת. נוסף על כך הגדוד זכה בתואר מצטיין אוגדת איו"ש ארבע פעמים.
סיסמת הגדוד - משפחה לוחמת.
הגדודים ויחידות החטיבה > גדוד רם (668) > מפקדי הגדוד

| שם | תקופת כהונה | הערות |
| --- | --- | --- |
| ריצ'רד הכט |  | לימים ראש ענף תיאום בין-לאומי (תב"ל) |
| דודו עזרא | 2013–2015 | לשעבר מפקד גדוד רם |
| יאיר פינטו | 2015–2017 | לשעבר קצין מבצעים של פיקוד העורף |
| שלומי בן יאיר | 2017–2019 | לשעבר מפקד בא"ח העורף, לימים מפקד מחוז ירושלים והמרכז |
| שחר בן סמיאן | 2019–2020 | לימים מפקד גדוד תבור |
| עוז ג'ינו | 2020–2021 | לימים מפקד בא"פ העורף |
| דן הרוש | 2021–2023 | לימים מפקד בא"ח העורף |
| אביחי הרשטיק | יולי 2023– | מפקד הגדוד הנוכחי |
הגדודים ויחידות החטיבה > גדוד רם (668) > בית הספר לפיקוד ולמקצועות העורף

בית הספר לפיקוד ולמקצועות העורף בחטיבת החילוץ, הוקם בשנות ה-90 ובראשית הדרך שימש כענף הכשרות הפיקוד בבה"ד 16 בשם "ענף מפקדים". בשנת 2016, עם הקמת החטיבה והכפפת הענף תחתיה, הוחלף שמו ל"ענף מפקדים-גדוד הפיקוד". בשנת 2018 הוסב לבית ספר הממונה על הכשרות הפיקוד: קורס מפקדי כיתות, השלמה לקצונה - עורף, השלמה לקצונה- לחימה, הכנות לקצונה של כלל פיקוד העורף. כמו כן התאחד עם ענף מקצועות העורף ואמון כיום גם על הכשרות מקצועות ההדרכה בניהן: חילוץ, אב"ך, חירום, מבצעים. בנוסף, בבית הספר מתקיימות הכשרות ייחודיות כגון: טירונות שלב ב׳, קק"ץ שיאון, קורס מב"ר, קורסי חילוץ שונים ועוד.
תחת בית הספר מדור הכשרות האב"ך הלאומי היחיד בתחומו בצה"ל.
מדור הכשרות אב"ך הוא הגוף היחיד בכל הצבא שמכשיר בתחום האב"ך. ההכשרות מתבצעות לכל הצבא ולא רק לחיל, ובנוסף מתקיימים קורסים והכשרות ייעודיים למפקדות הסדירות ולמפקדות המילואים, לארגוני החירום, מגיבים ראשונים וכוחות חבירים.
בנוסף, תחת בית הספר קיים מדור הכשרות חילוץ.
המדור אחראי על התמחות בעולם החילוץ וההצלה, המדור הוא המכשיר הבלעדי בחטיבה לרמת מחלץ 02 לאזרחים, כשירויות ייעודיות, הפעלת סיירת אלון ומהווה אוטוריטה מקצועית בתחום כלי החילוץ. בנוסף, המדור מכשיר בלעדית את כלל חניכי היחצ"א לרמת מחלץ 03.
ייעוד בית הספר הוא להוות בית ספר למקצועות העורף בתחומי החילוץ והאב"ך, הגוף המוביל את הכשרת המפקד הלוחם והמפקד המקצועי בפיקוד העורף. בית הספר לפיקוד ולמקצועות העורף חרת על דגלו "העוז להוביל, הענווה ללמוד".
הגדודים ויחידות החטיבה > גדוד רם (668) > בית הספר לפיקוד ולמקצועות העורף > סיירת אלון

תחת בית הספר יושבת סיירת אלון. זו סיירת החילוץ הסדירה היחידה בצה"ל, בעלת יכולות הפעלה של פ' + 5 (יציאה מהבסיס תוך 5 דק' מקבלת הפקודה), מתעסקת באמצעי חילוץ מורכבים כגון כלי איתור מיוחדים, כלים לחילוץ מגובה.
הגדודים ויחידות החטיבה > גדוד רם (668) > מפקדי בית הספר

| שם | תקופת פיקוד | הערות |
| --- | --- | --- |
| שי בלאיש | 2011–2013 | מפקד ענף מפקדים בבה"ד 16 |
| גלעד פרחי | 2013–2015 | מפקד ענף מפקדים-גדוד הפיקוד |
| דודו עבאדה | 2015–2017 | מפקד ענף מפקדים-גדוד הפיקוד |
| אלעד אדרי | 2017–2020 | לימים מפקד החטיבה |
| עידן פרקין | 2020–2022 | כיום מפקד בא"פ העורף |
| יקיר בוקובזה | 2022–2024 |  |
| ירדן שוקרון | אוגוסט 2024– | מפקדת בית הספר לפיקוד ולמקצועות העורף - הנוכחית |
הגדודים ויחידות החטיבה > בא"ח העורף

בא"ח העורף הוא בסיס ההכשרה של לוחמי החילוץ וההצלה.
בא"ח העורף הוקם בשנת 2007 והוא נמצא ליד היישוב זיקים במועצה אזורית חוף אשקלון. שמו של הבא"ח נקרא על שם פיקוד העורף משום שהוא שייך לחטיבת החילוץ הנמצאת תחת פיקוד העורף.
בעבר הבסיס שימש כבית הספר לצליחה של חיל ההנדסה ובסמוך לו הוקם מאגר מים ששימש לאימוני צליחה. לאחר מלחמת יום הכיפורים הוקמה במקום אנדרטה לזכר נופלי אגד הצליחה במבצע אבירי לב אשר הועברה לאחרונה לאנדרטת חיל ההנדסה בחולדה. לאחר סגירת האגד שימש המחנה כבסיס טירונות של מערך מגל בו הוכשרו טירונים בגיוס כלל צהלי. מאז שנת 2007 משמש הבא"ח כבסיס ההכשרה והאימונים של חטיבת החילוץ וההדרכה.
מטרת הבא"ח היא הכשרת מיטב החיילים ופיתוח המפקדים באופן האיכותי ביותר במקצועות החילוץ, הנשק להשמדה המונית והחי"ר, תוך יצירת ובניית זהות לוחם החילוץ.
ברחבי הבא"ח ניתן למצוא מטווחים, אתרי הרס, בוחן מסלול, בית כנסת, מרפאה, חדר אוכל, שק"ם גדול, חדר כושר, חדר קרב מגע, חדר ספינינג ועוד.
ב-7 באוקטובר 2023 במהלך טבח שבעה באוקטובר, הותקף הבא"ח, לאחר חילופי אש קשים נהרגו בקרב על הבסיס רס"ן אדיר עבודי, סרן אור מוזס, סגן אדר בן סימון, סגן ינאי קמינקא, סמ"ר עומרי ניב פיירשטיין, סמ"ר עדן אלון לוי ורב"ט נריה אהרון נגרי.
הגדודים ויחידות החטיבה > בא"ח העורף > מפקדי הבא"ח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת פיקוד | הערות |
| --- | --- | --- |
| גולן ואך | 2011–2013 | לימים מפקד היחצ"א |
| שלומי בן מוחה | 2013–2015 | לימים מפקד החטיבה |
| איתי לוי | 2015–2017 | לימים קצין אג"ם של פיקוד העורף |
| חי רקח | 2017–2019 | לשעבר נספח צה"ל בוושינגטון, לימים מפקד מחוז דן |
| שלומי בן יאיר | 2019–2021 | לימים מפקד מחוז ירושלים והמרכז בפיקוד העורף |
| דניאל נהרי | 2021–2023 | לימים מפקד מחוז חיפה |
| דן הרוש | 2023 - היום | מפקד הבא"ח הנוכחי |
הגדודים ויחידות החטיבה > צוות אלון (יחידה 209)

יחידת חילוץ חטיבתית שמטרתה לחלץ באירועים מורכבים. הצוות יהווה כוח ראשון באירועי חילוץ בשטח המדינה ובשטחי אויב. ללוחמי הצוות תקן בינלאומי לחילוץ שנקרא "אינסרג". הלוחמים אינם תופסים קווים מבצעיים אלא מתאמנים באופן שוטף וגורף כל הזמן ומבצעים שיתופי פעולה עם יחידות נוספות ושונות על מנת להיות מוכנים לכל תרחיש. אימוניהם של לוחמי הצוות כוללים תרגילים מסוגים שונים. במצב אמת תוקפץ הסיירת ראשונה לזירת האירוע ותתחיל בטיפול ראשוני וחילוץ של הפצועים עד ששאר הכוחות מגיעים. בעת קריסת הטריבונה בבית הכנסת בגבעת זאב, הוקפץ הצוות אל האתר ובו עזרו בחילוץ הלכודים.
הגדודים ויחידות החטיבה > צוות אלון (יחידה 209) > מפקדי הסיירת

| שם | הערות |
| --- | --- |
סער וילנאי: מפקד הסיירת הראשון
אריאל הולנדר: 
מיכל וינוגרדוב: 
אלון נתנאלי: 
כרמי חרב: 
יובל מעודד: מפקד הסיירת הנוכחי
מפקדי החטיבה

| שם | תקופת כהונה | הערות |
| --- | --- | --- |
| יורם לרדו | 2013–2015 | מקים הנפה הסדירה. לימים ראש מטה פיקוד העורף |
| יאיר ברקת | 2015–2018 | לימים קצין משטרה צבאית ראשי |
| יוסי פינטו | 2018–2020 | לימים נספח צה"ל ביוון |
| שלומי בן מוחה | 2020–2022 | מפקד החטיבת החילוץ וההדרכה לימים מפקד מפקדת אלון |
| אלעד אדרי | מאי 2022–אוגוסט 2024 | לקח חלק פעיל במלחמת חרבות ברזל והכניס את כלל הפלוגות בחטיבה ללחימה בעזה |
| שלומי בן יאיר | אוגוסט 2024- | מפקד החטיבה הנוכחי |
סמלים וסיכות

סמל גדוד תבור 894
סמל גדוד רם 668
סמל גדוד קדם 489
סמל גדוד שחר 498
תג היחידה וסיכת הלוחם > תג היחידה

משולש כחול הוא הסמל הבינלאומי לחילוץ. הכנף מסמלת הגנה וביטחון.
חרב ועלה זית הם סמלה של "ההגנה", וחלק מסמלו של צה"ל. החרב מייצגת את המלחמה, בעוד שענף הזית מסמל את הכמיהה לשלום.
הצהוב מסמל את כשירות החטיבה לטיפול באירוע נשק להשמדה המונית (אטומי, ביולוגי וכימי). הכתום – המזוהה בעולם עם כוחות החילוץ וההצלה – מסמל את מומחיות החטיבה בחילוץ.
תג היחידה וסיכת הלוחם > סיכת הלוחם

החרב - סמל צה"ל, המשולש - המייצג את אוכלוסיית המדינה ואזרחיה. הידיים במרכז מציגות את רגע החילוץ - אתה תופס את מי שאתה מחלץ ביד, ברגע שאתה מוצא לכוד אתה אף פעם לא עוזב אותו.
אירועי חילוץ בישראל ובעולם שחטיבת החילוץ לקחה בהם חלק > רעידת אדמה בארמניה - 1988

ב-7 בדצמבר 1988 התרחשה רעידת אדמה בארמניה. רעידת האדמה הייתה הרעידה הכי חזקה שהייתה באזור באותה תקופה. בעקבות רעידת האדמה חצי מיליון אנשים איבדו את בתיהם ו-25,000 אנשים נוספים נהרגו.
יחידת החילוץ הארצית (יחצ"א) נשלחה לביצוע עבודות חילוץ והצלת חיים ועבדה באתרי ההרס השונים כ-12 ימים.
אירועי חילוץ בישראל ובעולם שחטיבת החילוץ לקחה בהם חלק > פיצוץ בניין מוסדות היהודים בארגנטינה - 1994

ב-18 ביולי 1994 טרוריסט לבנוני פוצץ מטען נפץ במשקל 400 ק"ג שהוטמן במכונית תופת ליד בניין הקהילה היהודית בבואנוס איירס בירת ארגנטינה.
לאחר הפיצוץ קרסה חזית הבניין ואף נוצר מכתש גדול בכביש. בעקבות הפיצוץ נפצעו כ-330 אנשים ו-85 אנשים נוספים נהרגו. פיגוע זה נחשב לאחד הפיגועים הגדולים והקשים ביותר שבוצעו על אדמת ארגנטינה.
המשלחת לארגנטינה כללה בתוכה 30 קצינים ומחלצים מהיחצ"א ועוד 7 קצינים מבה"ד 16. למשלחת לקח שבעה ימים לסיים את העבודה על אתר ההרס, לאחר שבעה ימים השטח היה נקי.
אירועי חילוץ בישראל ובעולם שחטיבת החילוץ לקחה בהם חלק > פיצוץ מכונית תופת ליד שגרירות ארצות הברית בקניה - 1998

ביום שישי, 7 באוגוסט 1998, התפוצצה מכונית תופת ליד שגרירות ארצות הברית בניירובי בירת קניה. כתוצאה מהפיצוץ קרס בניין משרדים סמוך שבו היה גם בנק.
בעקבות הפיצוץ בניין משרדים במוך בן שש קומות קרס ומההדף התנפצו גם החלונות של הבניינים הסמוכים.
בתחילת העבודה באתר ההרס, מספר הנעדרים עמד על למעלה מ-100 אנשים.
בעקבות הפיגוע נהרגו כ-213 אנשים ולמעלה מ-4,500 נוספים.
למשלחת יצאו 3 פלוגות שכל אחת מנתה כ-60 מחלצים.
אירועי חילוץ בישראל ובעולם שחטיבת החילוץ לקחה בהם חלק > מבצע "חבל הצלה" בטורקיה, רעידת אדמה - 1999

בליל 17 באוגוסט 1999 פקדה את טורקיה רעידת אדמה חזקה שבעקבותיה נפצעו מאות אלפי אנשים ועשרות אלפי אנשים נוספים שנהרגו תחת ההריסות. כוח היחצ"א הוקפץ לסייע לצבא הטורקי במשימת איתור וחילוץ לכודים.
היעד הראשון של היחצ"א היה בסיס צבאי של חיל הים הטורקי בגולצ'וק. בזמן רעידת האדמה התנהל בבסיס כנס קצינים בכירים של חיל הים הטורקי.
המשמעות הייתה שבעקבות הקריסה נפלה שרשרת הפיקוד של חיל הים הטורקי, ולכן אירוע זה קיבל עדיפות מבחינת הצבא הטורקי והוגדר כמשימה ראשונה של היחצ"א בטורקיה. בהמשך פעלה היחצ"א מחוץ לבסיס חיל הים בגולצ'וק וכן בערים יאלובה צ'נרצ'יק. על מבצע החילוץ בטורקיה פיקד אלוף גבי אופיר.
המשלחת פעלה בטורקיה לאורך שבוע ובמהלכו חילצה כ-180 גופות לכודים ו-12 לכודים חיים, שהאחרון שבהם היה ילד בן שלוש שחולץ לאחר שבעה ימים שבהם היה לכוד בהריסות ביתו.
אירועי חילוץ בישראל ובעולם שחטיבת החילוץ לקחה בהם חלק > מבצע "אחוות העמים" בטורקיה, רעידת אדמה - 1999

ביום שישי 12 בנובמבר 1999 התרחשה בצפון-מערב טורקיה רעידת אדמה בעוצמה 7.2 בסולם ריכטר. שלושה חודשים קודם לכן התרחשה רעידת אדמה נוספת בטורקיה, הפגיעה העיקרית הייתה בערים בולו ודוזג'ה שנפגעו גם ברעידת האדמה הקודמת שהתרחשה בהפרש של שלושה חודשים.
הפנייה הטורקית לסיוע ישראלי לא השתהתה, וההיענות הייתה מהירה ביותר.
הכוח הראשון של משלחת פיקוד העורף יצא לדרך כבר בשעות הקטנות של הלילה. כמה שעות לאחר מכן יצאו גם שאר הכוחות בשלושה מטוסים של חיל-האוויר. בשבת אחה"צ כבר פעלו יותר מ-250 מחלצים ישראלים בשלושה אתרים בדוזג'ה. הם עשו את מלאכתם במזג-אוויר סגרירי ובקור-עז, כמה מעלות מתחת לאפס. כעבור פחות מיממה הצטרפו אליהם כ-100 רופאים ואחיות שהביאו עמם בית חולים שדה.
המשלחת הורכבה ברובה מאנשי בה"ד 16 ומאנשי מילואים של היחצ"א. המשלחת עבדה באתרים השונים כשבעה ימים שבסיומם היה חילצה ניצולה חיה אחת ו-22 גופות.
אירועי חילוץ בישראל ובעולם שחטיבת החילוץ לקחה בהם חלק > פיצוץ מכונית תופת במלון טאבה, מצרים - 2004

ב-7 באוקטובר 2004, מוצאי שמחת תורה, בוצעו מתקפות טרור על ידי שימוש בשלוש מכוניות תופת בשניים ממוקדי התיירות הישראליים המרכזיים בחצי האי סיני על אדמת מצרים. אחד ממוקדי המתקפה היה מלון הילטון טאבה.
ההתקפה הראשונה החלה כאשר מכונית תופת חדרה לתוך מלון הילטון טאבה והתפוצצה ליד הלובי של המלון.
המלון עצמו נודע כיעד תיירותי מועדף עבור מטיילים ישראלים בחצי האי סיני. בשעת המתקפה הלובי היה גדוש במטיילים, חלק ניכר מהם מישראל. הפיצוץ גרם לעשר מקומותיו של המלון לקרוס ובנוסף גרם ל-34 הרוגים ו-171 פצועים.
המשלחת למצרים כללה כ-70 מחלצים.
אירועי חילוץ בישראל ובעולם שחטיבת החילוץ לקחה בהם חלק > סרי לנקה, רעידת אדמה - 2004

ב-26 בדצמבר 2004 התרחשה רעידת האדמה השלישית בעוצמתה שנמדדה בעולם ואחת מהקטלניות ביותר, בעוצמה של 9.1 בסולם ריכטר. רעידת אדמה זו התרחשה באוקיינוס ההודי, ועוררה גלי צונאמי עצומים שפגעו בכלל האיים וערי החוף באוקיינוס ההודי, העיקריות שבהן אינדונזיה, סרי לנקה, הודו ותאילנד.
על פי ההערכות, גלי הצונאמי גבו את חייהם של מעל 280 אלף בני אדם, פצעו רבבות אחרים, והתירו אחריהם הרס וחורבן רב בכל מקום בו פגעו. למעלה מחצי מיליון בני אדם נותרו ללא קורת גג.
מדינת ישראל קיבלה החלטה לשלוח משלחות חילוץ למדינות השונות שנפגעו וביניהן גם לסרי לנקה. המשלחת כללה בתוכה אנשי סיוע הומניטרי בכלי ציוד הומניטרי, אנשי רפואה, נציגים ממשרד החוץ ומפיקוד העורף. מטוס המטען של המשלחת כלל בתוכו ציוד רפואי, מזון, מים, שמיכות וסה"כ 82 טון של ציוד סיוע למדינה הפגועה.
אירועי חילוץ בישראל ובעולם שחטיבת החילוץ לקחה בהם חלק > מבצע "קצה העולם" רעידת אדמה בהאיטי - 2010

ב-12 בינואר 2010 הכתה באי היספניולה שבהאיטי רעידת אדמה בעוצמה 7.2 בסולם ריכטר. האיטי ספגה פגיעות קשות הן מבחינה כלכלית הן מבחינת הפגיעה הישירה באוכלוסייה. רעידת האדמה פגעה קשות באוכלוסיית האיטי וגרמה ל-230 אלף הרוגים, 300 אלף פצועים ועוד כ-3 מיליון אנשים מחוסרי בית. רעידת האדמה הותירה את האיטי ללא מבני ממשל וללא ממשלה מתפקדת, שדה התעופה קרס ולא היה מי שיתפעל או יקלוט את בית החולים.
ב-16 בינואר נחתה המשלחת הישראלית בהאיטי ובמהלך שהותה בהאיטי טיפלה ב-1,111 פצועים, ביצעה כ-317 ניתוחים מצילי חיים, 16 לידות (מתוכן 3 בניתוח קיסרי) וחילצה 4 לכודים חיים מתוך ההריסות. המשלחת כללה כ-250 איש שרובם אנשי רפואה וחילוץ: יחצ"א, מנתחים מומחים, רופאי טראומה, אורתופדים, קב"נים, צוותים טכניים, אחיות, רנטגן ורופאי ילדים, כוחות פיקוד העורף, הנדסה, לוגיסטיקה, קשר, שלישות, כוחות מחטיבת החילוץ ומג"דים של גדודי המילואים של פיקוד העורף.
אירועי חילוץ בישראל ובעולם שחטיבת החילוץ לקחה בהם חלק > רעידת אדמה ביפן - 2011

רעידת האדמה בסנדאי התרחשה ב-11 מרץ 2011. הרעידה פקדה את האי הונשו שהוא הגדול באיי יפן, סמוך לסנדאי בירת מחוז מיאגי.
בהתחלה, עוצמת הרעידה הוגדרה כ-8.9 בסולם ריכטר ולאחר מכן עודכנה ל-9.0. הרעידה הייתה כל כך חזקה שהיא הוגדרה כרעידת האדמה השלישית הכי חזקה שנרשמה בעולם. כתוצאה מרעידת האדמה העוצמתית רעדו בניינים והרס רב נזרע והחלו הצפות ודליקות. כעבור זמן קצר החלו גלי צונאמי שהגיעו לגובה של 16 מטרים ובהגיעם לחופי יפן סחפו איתם כלי רכב, כלי שיט, בתים הבנויים מעץ, פח וקש וכדומה. עיקר הנזק נגרם מנחשולי הצונאמי האדירים שנוצרו בעקבות רעידת האדמה. בניגוד לרעידת האדמה אליה היו מוכנים היפנים, לגלי הצונאמי שנוצרו בעקבות הרעידה הם לא היו מוכנים ולכן נגרם נזק רב. מעבר לפגיעה בבתי מגורים, במבנים ציבוריים ובתשתיות עירוניות, גרמו גלים אלו גם לפגיעה במנגנוני הקירור של הכורים הגרעיניים בפוקושימה.
המשלחת שיצאה ליפן הייתה משלחת קטנה שכללה 55 אנשים מתוכם 30 אנשי רפואה. לאחר 14 ימים בהם טיפלה המשלחת באנשי המקום, הם עזבו את המקום בעקבות עלייה ברמת הקרינה מעל לרמה שהוגדרה מראש.
אירועי חילוץ בישראל ובעולם שחטיבת החילוץ לקחה בהם חלק > מבצע "איים של תקווה" טייפון בפיליפינים - 2013

ב-7 בנובמבר 2013 פגעה סופה טרופית בפיליפינים וגרמה למותם של למעלה מ-6,340 בני אדם ועוד כ-1,061 נעדרים. בעקבות הסופה איבדו הרבה אנשים את בתיהם. בתי חולים, מוסדות חינוך, מוסדות רווחה ורשויות מקומיות חדלו לתפקד, תשתיות חשמל, רשתות תקשורת, מערכות המים - הכול קרס.
המשלחת לפיליפינים כללה 130 איש מתוכם 90% בית חולים שדה ו-10% מחלצים ו-90 טון ציוד.
אנשי המשלחת טיפלו ב-2,686 וביניהם 848 ילדים, בנוסף ביצעו כ-60 ניתוחים.
אירועי חילוץ בישראל ובעולם שחטיבת החילוץ לקחה בהם חלק > מבצע "צוק איתן" - 2014

במהלך מבצע צוק איתן גדוד שחר תפס כוננות חילוץ תחת אש. כחלק מן המבצע נכנס כוח מהגדוד בכניסה קרקעית לעזה על מנת לתת מענה של חילוץ כוח חי"ר. בנוסף תפסו גדודי החטיבה השונים כוננות חילוץ ביישובי הדרום אם תהיה פגיעה של רקטות.
אירועי חילוץ בישראל ובעולם שחטיבת החילוץ לקחה בהם חלק > משלחת "אור למזרח" רעידת אדמה בנפאל - 2015

ב-25 באפריל 2015, יום שבת, אירעה רעידת אדמה בנפאל בעוצמה 7.8 בסולם ריכטר, כ-29 קילומטר דרומית-מזרחית למחוז לאמג'ונג. רעידת האדמה גרמה למותם של 9,018 אנשים ולכ-21,952 פצועים בנוסף לנזק כספי של כ-5 מיליארד דולרים.
לרעידת האדמה התלוותה סדרה של רעידות עוקבות גם הן בעוצמה גבוהה, שטלטלו את הארץ וגרמו לנזק רב למבנים - 161,000 נהרסו ו-144,600 ניזוקו חלקית. האוכלוסייה נפגעה גם היא. מעל ל-8,000 הרוגים ו-15,242 פצועים.
בעקבות הידיעות הראשונות הוציא פיקוד העורף משלחת חילוץ וסיוע מהארץ, שנקראה "אור למזרח", במטרה לעזור לאזרחים ולשלטונות המקומיים. המשלחת כללה 271 חיילי צה"ל בסדיר ובמילואים: 122 חיילי בית חולים השדה, 66 לוחמי החילוץ ו-20 ההצלה, ושאר הכוח בתפקיד לוגיסטיקה, אבטחה ופיקוד ושליטה.
אירועי חילוץ בישראל ובעולם שחטיבת החילוץ לקחה בהם חלק > קריסת חניון הברזל ברמת החייל - 2016

ב-5 בספטמבר 2016, קרס חניון תת-קרקעי בן ארבע קומות באזור תעשייה רמת החייל בתל אביב בצמוד לבית החולים אסותא.
בעת עבודת עפר על גג החניון, קרסה הקומה העליונה שלו כשהיא ממוטטת תחתיה את שאר הקומות. לאחר הקריסה החלו ניסיונות חילוץ של הלכודים תחת ההריסות, והאירוע הוכרז כאירוע רב-נפגעים.
עבודות החילוץ נמשכו כחמישה ימים ונגמרו עם איתור גופתו של הנעדר האחרון.
בעקבות הקריסה נהרגו 6 פועלים ו-24 נוספים נפצעו.
בחילוץ הלכודים לקחו חלק לוחמים מגדוד תבור וגדוד קדם של חטיבת החילוץ של פיקוד העורף, בנוסף השתתפו היחצ"א, מכבי האש וזק"א בזיהוי ההרוגים.
אירועי חילוץ בישראל ובעולם שחטיבת החילוץ לקחה בהם חלק > מבצע "קול שופר למרחק" רעידת אדמה במקסיקו - 2017

ב-20 בספטמבר 2017 הכה רעש אדמה בעוצמה 7.1 בסולם ריכטר במקסיקו סיטי ובמחוזותיה. בעקבות האירוע, בכירי פיקוד העורף קיימו ביניהם שיחות טלפון ולאחר מכן הוחלט על נסיעה של משלחת למקסיקו. 71 חיילים וקצינים יצאו בערב ראש השנה למקסיקו סיטי כדי לעזור למדינה ולהציל חיים. המשלחת מנתה כ-70 חיילים וקצינים בשירות סדיר ובמילואים, מפיקוד העורף ומחיל האוויר ביניהם מומחים הנדסיים, שיעסקו בהערכת הנזקים ובמתן סיוע הנדסי בזירות ההרס ואנשי חילוץ והצלה למשימות אלה.
בעקבות רעידת האדמה נהרגו כ-217 אנשים, קרסו מבנים והתשתיות שלהם ועוד מיליונים של אנשים נותקו מהחשמל.
בשנת 2019, שנתיים לאחר רעידת האדמה במקסיקו, פיקוד העורף חזר למקסיקו והפעם לא בשביל לחלץ אלא לתרום בדרך אחרת. מטרת המשלחת שנסעה ב-2019 למקסיקו הייתה ללמד להכשיר ולחלוק את הידע שלהם בנושא חילוץ עם המחלצים ממקסיקו וזאת על מנת להפוך את ההתמודדות עם רעידת האדמה הבאה ליעילה ומקצועית הרבה יותר.
אירועי חילוץ בישראל ובעולם שחטיבת החילוץ לקחה בהם חלק > מבצע "מגן הברזל" קריסת סכר בברזיל - 2019

ביום שישי, 25 בינואר 2019 קרס סכר במכרה עופרת במדינת מינאס ז'ראיס שבברזיל, סמוך לעיר בורמדיניו. בעקבות קריסת הסכר המכרה ובו יותר מ-600 עובדי כרייה נשטפו על ידי נהרות אין-סופיים של בוץ.
המשלחת עשתה את פעילותה בשטח במקומות שאותרו כבעלי פוטנציאל לאיתור לכודים ונעדרים. תוואי השטח באזור קריסת הסכר הוגדר כמסוכן, ועל כן נדרשה המשלחת לבצע פעולות למיפוי נוסף של השטח על מנת לוודא שהעבודה במרחב בטוחה.
המשלחת מנתה כ-130 חיילים וקצינים בשירות סדיר ובמילואים מפיקוד העורף וביניהם מומחים הנדסיים, רופאים ואנשי חילוץ והצלה, יחידת להבה של כבאות והצלה, לוחמי היחידה התת-ימית של זרוע הים, נציגי משרד החוץ ושגריר ישראל בברזיל.
בעקבות האסון דובר על 300 נעדרים מתוכם המשלחת מצאה 35 נעדרים וזאת בנוסף להדרכת אנשי המקום כיצד לגבש מודיעין אוכלוסייה ותמונת מצב מדויקים.
אירועי חילוץ בישראל ובעולם שחטיבת החילוץ לקחה בהם חלק > מבצע "חגורה שחורה" - 2019

בנובמבר 2019, חיל האוויר הישראלי הרג את בכיר הג'יהאד האסלאמי, מפקד החטיבה הצפונית בהאא אבו אל-עטא. כתגובה לכך החלו החמאס והג'יהאד האסלאמי בירי מסיבי של רקטות לעבר כלל יישובי עוטף עזה, הדרום והשפלה. ישר לאחר שחוסל בהאא אבו אל-עטא, הוקפץ אל"ם יוסי פינטו, לשעבר מפקד החטיבה, ביחד עם מאות מלוחמי החטיבה בדרום הארץ ביישובים השונים. אל"ם יוסי פינטו מספר:"תוך שעה וחצי, לפני שהרקטה הראשונה שוגרה, נפרסנו עם 12 צוותים שלנו בעוטף ובאשקלון".
אל"ם יוסי פינטו מספר:"בסבב הלחימה הקודם מול עזה קיבלנו דיווח על מטח לאשקלון ונפילה בשלושה בניינים שונים בו זמנית". באחד מן הבניינים נהרג אזרח ובאחרים נפצעו אנשים. זאת אפילו לא הייתה פגיעה ישירה אבל עוצמת ההדף הייתה כל כך חזקה שהיא גרמה לנזק רב. באחד מן הבניינים חילצנו אישה פצועה שנלכדה בתוך אחת הדירות לאחר שהדלת התעוותה מההדף ולא היה ניתן לפתוח אותה".
אירועי חילוץ בישראל ובעולם שחטיבת החילוץ לקחה בהם חלק > מבצע "שומר החומות" - 2021

מהלך המבצע, תפסו גדודי החטיבה כוננות חילוץ בדרום ובמרכז הארץ ובמקרי הצורך הוקפצו לאתרים השונים ברחבי המדינה בהם דווח על פגיעה של רקטה או רסיס.
פלוגות ההכשרה חוו לראשונה בזמן ההכשרה מצב אמת והוקפצו לאתרים השונים ברחבי המדינה, בין אם זה לפגיעה ישירה בבניין בפתח תקווה, או לסיוע בבתי חולים שונים ברחבי המדינה על ידי העברת המטופלים למרחבים ממוגנים ובכך סייעו בהצלת חיים בכל הגזרות.
בנוסף, חלק מגדודי החטיבה המשיכו ותפסו קווים באיו"ש והמשיכו בפעילות הביטחון השוטף וסיכול של ניסיונות לפיגועים.
אירועי חילוץ בישראל ובעולם שחטיבת החילוץ לקחה בהם חלק > קריסת טריבונה בבית כנסת בגבעת זאב - 2021

במאי 2021, קרסה אחת מהטריבונות העליונות של בית כנסת בגבעת זאב בזמן שברחבי בית הכנסת מתפללים אנשים רבים. כתוצאה מקריסת הטריבונה נהרגו שני צעירים מיידית והרוג נוסף מת מפצעיו לאחר 38 ימים ו-220 נוספים נפצעו. ברגע שהתקבל הדיווח על הקריסה סיירת "אלון", סיירת החילוץ של החטיבה הוקפצה ישר לאתר ההרס שנוצר בבית הכנסת. ברגע שהגיעה הסיירת לאתר ההרס שנוצר, היא התחילה בעבודות החילוץ ובשיתוף הפעולה עם גורמים עירוניים נוספים.
אירועי חילוץ בישראל ובעולם שחטיבת החילוץ לקחה בהם חלק > אסון קריסת הבניין בסרפסייד מיאמי - 2021

ב-24 ביוני 2021 בשעה 1:25 בלילה, קרס חלק גדול מבניין מגורים בן 12 קומות בסרפסייד, פרוור של מיאמי.
יומיים אחר כך, בערב שבת, מוקפצת משלחת ישראלית של פיקוד העורף שכונתה "משלחת יד לאחים" ומשרד החוץ כדי לסייע לכוחות החילוץ האמריקאים.
חברי המשלחת סייעו לאתר 91 נעדרים וחזרו ב-11 ביולי.
אירועי חילוץ בישראל ובעולם שחטיבת החילוץ לקחה בהם חלק > מבצע ענפי זית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המבצע נערך בעקבות רעידות האדמה בטורקיה ובסוריה בשנת 2023.
אירועי חילוץ בישראל ובעולם שחטיבת החילוץ לקחה בהם חלק > טבח שבעה באוקטובר ומלחמת חרבות הברזל

בבוקרו של 7 באוקטובר 2023 יום שבת של טבח שבעה באוקטובר, הותקף מחנה זיקים בסיס האימונים (הבא"ח) של חטיבת החילוץ בידי מחבלים שחלקם אף חדרו לבסיס. כוחות החטיבה יחד עם כוחות נוספים פעלו לחיסולם של החודרים ולהשבת המצב לקדמותו.
עם פתיחתה של מלחמת חרבות הברזל גדודי חטיבת החילוץ וההדרכה של פיקוד העורף התפרסו ברחבי הארץ, החטיבה פעלה מתחילת הלחימה בהגנה על בסיס זיקים ויישובי עוטף עזה, פינוי תושבים וכוננות חילוץ.